দিখৌ নদীৰ বুকুত হৰেন বৰাৰ গোটেই পৰিয়ালটোৰ সৈতে ডুব যোৱা ছুইফট ডিজায়াৰখনৰ আজি পঞ্চম দিনতহে সন্ধান উলিয়াবলৈ সক্ষম হয় উদ্ধাৰকাৰী দল।
যোৱা চাৰি দিন ধৰি অবিৰাম চেষ্টাৰ পিছতো সফল হোৱা নাছিল উদ্ধাৰকাৰী দল। এছ ডি আৰ এফ আৰু এন ডি আৰ এফ বাহিনীয়ে তিনি দিন ধৰি কোনো শুংসূত্ৰ নোপোৱাৰ পিছত ৪ তাৰিখৰ পৰা অন্ধ্ৰ প্ৰদেশৰ পৰা অহা নৌসেনাৰ ৮জনীয়া বিশেষজ্ঞৰ দলো আহিছিল। কিন্তু ৪ ছেপ্তেম্বৰৰ দিনটো অভিযান চলায়ো সফল হোৱা নাছিল নৌসেনা বাহিনী।
দিখৌৰ বুকুৰ পৰা উদ্ধাৰ কৰি থকা অৱস্থাত দুৰ্ঘটনাগ্ৰস্ত গাড়ীখন।
অৱশেষত আজি পুৱাৰ ভাগতে দিখৌৰ বুকুত গাড়ীখনৰ সন্ধান পালে এছ ডি আৰ এফৰ মণ্টু ওৰাঙে। সন্ধান লাভ কৰাৰ পিছতে এছ ডি আৰ এফ বাহিনীয়ে পানীৰ তলত থকা গাড়ীখনত শিকলি আৰু ৰছী লগাই উঠাবৰ চেষ্টা কৰে। ১১.৪০ বজাত গাড়ীখন পানীৰ ওপৰলৈ আনিবলৈ সক্ষম হয় বাহিনীটো।
জানিব পৰামতে, গাড়ীৰ ভিতৰতে একেলগে আছে পৰিয়ালৰ পাঁচজন সদস্যৰ আটাইকেইটা মৃতদেহ।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
